# A fiúk nem sírnak

### A Wikipédiából, a szabad lexikonból.

A fiúk nem sírnak
Rendező: | Kimberly Peirce
Forgatókönyvíró: | Kimberly Peirce Andy Bienen
Főszerepben: | Hilary Swank Chloë Sevigny Peter Sarsgaard
Forgalmazó: | Fox Searchlight Pictures
Bemutató: | 1999.
Időtartam: | 118 perc
Nyelv: | angol
Költségvetés: | $2 000 000 (estimated)
IMDb
PORT.hu

A fiúk nem sírnak (Boys don't Cry) az 1999-ben bemutatott amerikai film Brandon Teena, a fiatal, önmagát kétneműnek valló személy története, akit, miután kiderült valódi identitása, két férfiismerőse megerőszakolt és megölt. Brandon megformálója a filmben Hilary Swank, aki ezért a alakításáért elnyerte a legjobb női főszereplőnek járó Oscar-díjat.

A film a Lincoln megyei Falls Cityben, Nebraska államban játszódik, a felvételeket Dallas környékén, Texas államban készítették. A film bemutatásával egyidejűleg egy másik, hasonló gyilkosság - Matthew Shepard, egy tizenéves meleg fiatal megölése - csak tovább növelte az érdeklődést a film iránt.

A Boys don't cry bemutatása nem volt kritikáktól mentes. Legnagyobb hiányosságaként rótták fel, hogy teljesen kitörölték a történetből Phillip DeVine-t, a fekete mozgássérült férfit, Brandon barátját, akit a két gyilkos ugyancsak megölt. Emiatt a film egyáltalán nem hű a valósághoz, ráadásul nem esik szó arról sem, hogy a két gyilkos, John Lotter és Marvin Nissen egy faji felsőbbrendűségi csoporthoz tartoztak.

Érdekesség Hilary Swank alakításában, hogy Brandont egyidejűleg ábrázolja szimpátiával, illetve enyhe gúnnyal. Míg a főhős egyértelműen pozitív, rokonszenves - a film határozottan elítéli a Brandon elleni brutalitást - ugyanakkor sérült ember benyomását is kelti. Egyes embertársaival előzékeny, figyelmes, míg másokkal kevésbé, éretlen, helyenként pimasz, s kimondottan saját érdekeit helyezi előtérbe.

A Boys don't cry rendezője Kimberly Peirce, a filmben Swank mellett pedig feltűnik még Chloë Sevigny, Peter Sarsgaard, Brendan Sexton, Alicia Goranson és Jeanetta Arnette. Sevigny 1999-ben, mint legjobb női mellékszereplő, Oscar-jelölést kapott.

A dal, melyről a film a címét kölcsönözte, eredetileg a The Cure együttes szerzeménye 1980-ból, mely egyben albumuk címadója is volt. A filmben a dal - ezúttal Nathan Larson tolmácsolásában - akkor hangzik el, amikor Brandon kiszabadul a börtönből és találkozik a rá váró barátnőjével. Ahogy boldogan szaladnak lefele a lépcsőn, csendül fel a Boys don't cry.

## [szerkesztés] Díjak és jelölések

Oscar-díj:

- győzelem: Legjobb női főszereplő (Hilary Swank)
- jelölés: Legjobb női mellékszereplő (Chloë Sevigny)

Golden Globe-díj:

- győzelem: legjobb női főszereplő - Dráma (Hilary Swank)
- jelölés: legjobb női mellékszereplő (Chloë Sevigny)

BAFTA-díj:

- jelölés: legjobb női főszereplő (Hilary Swank)

National Board of Review:

- győzelem: Breakthrough Performance - Female (Hilary Swank)
- győzelem: Oustanding Directorial Debut (Kimberly Peirce)

Satellite Awards:

- győzelem: legjobb női főszereplő - Drama (Hilary Swank-)
- győzelem: legjobb női mellékszereplő - Drama (Chloë Sevigny)
- jelölés: legjobb film - Dráma
- jelölés: legjobb rendező (Kimberly Peirce)

## [szerkesztés] Külső hivatkozások

- A fiúk nem sírnak a PORT.hu-n
- Boys don't cry az Internet Movie Database oldalán
- Violence and vision: Boys don't cry Kritika a filmről]

A lap eredeti címe "http://hu.wikipedia.org../../../a/_/f/A_fi%C3%BAk_nem_s%C3%ADrnak.html"

Kategóriák: 1999 filmjei | Amerikai filmek | LMBT-filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Suomi
- Français
- עברית
- Italiano
- 日本語
- Polski
- Русский
- Svenska